मिगी पता ऐ जदूं उन्ने साड़े ग्रां जलसा करदे होई अंगरेजें दे अत्याचारें दा बरनन कीता हा जे कियां जालम अंगरेज जनानियें गी, भरदें गी निक्के निक्के व्याणों गी, पखरु पखेरु समझिऐ गोली कत्रें चित्त करी ओड़दे न-किया बशरम कुत्ते, जनानियें गी नंगा करिऐ बरफै उप्पर लटांदे न, किया लोकें पर डंगां ते गोलियां बरान्दे न, कियां उमर उमर भर जेल्लें’च सड़ने लेई माऊ दे लालें गी ठोकी ओड़दे न-कियां साड़े देसै दी दौलता गी लुट्टी लुट्टिऐ अपने घर भरै दे न ते असें गी दाने दाने लेई तरसा देन-ते फिरी कियां कियां असें गी अपने निक्के मुट्टे झगड़े भुल्लियै, सारें गी इक होइऐ, अंगरेजे’ने लड़ना ऐ ते जालमें औग, ते साड़े भाग खुल्ली जाडन-साड़े देसै पर साड़ा राज होग। भुक्ख नंग ते गरीबी अंगरेजें डाकुएं कत्रौं गै चली जाग-ते साड़ी मातृ-भूमि इक बारी फिरी सुरग बनी जाग। उस परदेसी दियां ए गल्ला सुनिऐ लोकें दी अक्खियें’च अत्थरू आई गे हे-ते जलसा मुक्कने उप्पर लोकें जनानियें, मरदें, व्याणों इक होइऐ केडे जोरै कन्ने नारा मारेया हा-“इन्क्लाब, जिन्दा-बाद, भारत माता दी जै”।